b'\n_START_ARTICLE_\nSinajski polotok\n_START_PARAGRAPH_\nSinajski polotok (arabsko \xd8\xb4\xd8\xa8\xd9\x87 \xd8\xac\xd8\xb2\xd9\x8a\xd8\xb1\xd8\xa9 \xd8\xb3\xd9\x8a\xd9\x86\xd8\xa7\xd8\xa1, Shibh Jazirat Sina) je polotok trikotne oblike, ki le\xc5\xbei med Sredozemskim morjem (na severu), Rde\xc4\x8dim morjem (na zahodu) in Akabskim zalivom (na vzhodu). Obsega okrog 60.000 km\xc2\xb2 egip\xc4\x8danskega ozemlja._NEWLINE_Ime nosi po anti\xc4\x8dni boginji lune Sin, njegovo svetopisemsko ime pa je Morje trsja.\n_START_SECTION_\nFizi\xc4\x8dna geografija\n_START_PARAGRAPH_\nSinajski polotok je na afri\xc5\xa1ki plo\xc5\xa1\xc4\x8di med afri\xc5\xa1ko celino in Arabskim polotokom, od katerega je geolo\xc5\xa1ko lo\xc4\x8dena z Jordanskim jarkom. Ta je dodeljen geografsko Aziji. Pribli\xc5\xbeno 61.000 km\xc2\xb2 kopnega \xc5\xa1trli v Rde\xc4\x8de morje, in je pribli\xc5\xbeno eno in pol tako velik kot na primer \xc5\xa0vica. Na zahodu polotoka le\xc5\xbeita Sue\xc5\xa1ki prekop in Sue\xc5\xa1ki zaliv, na vzhodu Aqabski zaliv. Polotok predstavlja povezavo med Azijo in Afriko. Pokrajina je pu\xc5\xa1\xc4\x8davska in predvsem na jugu gorata._NEWLINE_at-Tih je ime severne Sinajske pu\xc5\xa1\xc4\x8dave, navedena v starodavnih spisih tudi kot pu\xc5\xa1\xc4\x8dava Sura. To je planotast svet med severnim delom polotoka in pogorjem Sinaj z goro svete Katarine (Dschabal Katrina) - ki je z 2637 metri nadmorske vi\xc5\xa1ine najvi\xc5\xa1ja to\xc4\x8dka polotoka. Z 20 do 50 mm padavin na leto, je najbolj neprijazno obmo\xc4\x8dje polotoka. Nasprotno, 150 do 200 mm padavin omogo\xc4\x8da nomadom v ju\xc5\xbenem Sinaju, da vzdr\xc5\xbeujejo \xc5\xbeivino v vadijih in na pobo\xc4\x8djih. Ker je polotok trenutno pod egiptovsko upravo, je sveta Katarina tudi najvi\xc5\xa1ja to\xc4\x8dka Egipta._NEWLINE_Geolo\xc5\xa1ko je sestavljen iz treh enot: severni del so sipine, sedimentne kamnine in suhe re\xc4\x8dne soteske (vadi). Osrednji del je gorska veriga Gebel Maghara. Tretja, ju\xc5\xbena geolo\xc5\xa1ka enota, je bogata z magmatskimi kamninami in je vulkanskega izvora._NEWLINE_Kovine kot baker in mangan ter minerali kot so malahit, turkiz in kremen so znali izkori\xc5\xa1\xc4\x8dati \xc5\xbee faraoni. V \xc4\x8dasu Srednjega kraljestva je izkori\xc5\xa1\xc4\x8danje rudnih bogastev doseglo vrhunec.\n_START_SECTION_\nPoselitev\n_START_PARAGRAPH_\nPolotok je razdeljen na dve guberniji. Na severu, ob sredozemski obali, je gubernija Severni Sinaj z glavnim mestom Arish, s pribli\xc5\xbeno 128.000 prebivalci (stanje 2005) in najve\xc4\x8djim mestom na polotoku. Na jugu je gubernija Ju\xc5\xbeni Sinaj z glavnim mestom at-Tur._NEWLINE__NEWLINE_ _NEWLINE_\xc5\xa0e pribli\xc5\xbeno polovica od skupno okoli 1,3 milijona prebivalcev polotoka so beduini, ki \xc5\xbeivijo v okoli 20 plemenih in le deloma \xc5\xbeivijo nomadsko \xc5\xbeivljenje. \xc5\xbdivijo od \xc5\xbeivine (koze, ovce, kamele) na vzhodni obali in od ribolova in vse bolj od turizma kot vodje pohodov s kamelami skozi pu\xc5\xa1\xc4\x8davo ali v turisti\xc4\x8dni infrastrukturi na obali._NEWLINE_Pravoslavni samostan svete Katarine je na jugu Sinajskega polotoka v bli\xc5\xbeini vasi Milga pod 2285 metrov visokim pogorjem Sinaj. Izvira iz 6. stoletja in je med najstarej\xc5\xa1imi ohranjenimi kr\xc5\xa1\xc4\x8danskimi samostani._NEWLINE_Na severu polotoka bo zgrajen As-Salam kanal. Voda bo vodila iz Nila za namakanje zelo velikih suhih obmo\xc4\x8djih pod Sue\xc5\xa1kim prekopom. Prvi del je bil kon\xc4\x8dan leta 1997.  Na ju\xc5\xbenem rtu polotoka je mesto \xc5\xa0arm el \xc5\xa0ejk, kjer so \xc5\xa1tevilni hoteli in nenaseljen Narodni park Ras Mohamed.\n_START_SECTION_\nPodnebje\n_START_PARAGRAPH_\nJesen in pomlad sta najprimernej\xc5\xa1a za \xc5\xbeivljenje, ker so temperature najbolj zmerne. Zime so lahko zelo hladne, vsaj pono\xc4\x8di. Poletne temperature so celinske s 30 \xc2\xb0C (v izjemnih primerih do 50 \xc2\xb0C). Nekoliko bla\xc5\xbeja je klima ob Rde\xc4\x8dem morju. Temperatura vode tu redko pade pod 20 \xc2\xb0C.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nBeduini imajo \xc5\xa1tevilne kamele in koze, kot tudi konje, mule in osle, ki jih uporabljajo kot hi\xc5\xa1ne ljubljen\xc4\x8dke. V pu\xc5\xa1\xc4\x8davi \xc5\xbeivijo mi\xc5\xa1i, kunci, hijene, \xc5\xa1akali, pu\xc5\xa1\xc4\x8davske lisice, jastrebi in gazele in pu\xc5\xa1\xc4\x8davske skakajo\xc4\x8de mi\xc5\xa1i. Pogosti so ku\xc5\xa1\xc4\x8darji in gekoni. Neko\xc4\x8d so tu \xc5\xbeivele tudi \xc5\xbeirafe, leopardi, levi in noji. Ka\xc4\x8de (kobre in pe\xc5\xa1\xc4\x8deni gadi), kakor tudi \xc5\xa1korpijoni \xc5\xbeivijo umaknjeno in pod kamni._NEWLINE_Poseben raj za morske vrste je Rde\xc4\x8de morje. Tam \xc5\xbeivijo razli\xc4\x8dne ribe in druge morske \xc5\xbeivali (delfini, morski psi, barakude, tune, skati, jegulje, papagajevke in druge)._NEWLINE_Za rastlinstvo na polotoku in ob Rde\xc4\x8dem morju je zna\xc4\x8dilna akacija, datljeve palme in brin ter tamariska. Odkritih je bilo ve\xc4\x8d kot tiso\xc4\x8d razli\xc4\x8dnih rastlin._NEWLINE_Oba Rde\xc4\x8dem morju so tudi mangrove. Najsevernej\xc5\xa1e na svetu so v naravnem rezervatu Nabq, ki le\xc5\xbei severno od \xc5\xa0arm el \xc5\xa0ejka.\n_START_SECTION_\nPrazgodovina\n_START_PARAGRAPH_\nOkrogle prazgodovinske kamnite strukture, imenovane Nawami, najdemo v ju\xc5\xbenem in vzhodnem delu polotoka. Zgrajene so v tehniki suhi zid in z nepravimi oboki iz pe\xc5\xa1\xc4\x8denjakovih plo\xc5\xa1\xc4\x8d namenjene grobnicam. \xc5\xbde v 4. tiso\xc4\x8dletju pr. n. \xc5\xa1t. v pred-dinasti\xc4\x8dnem Egiptu so od tu dobivali baker. V Hujayrat al-Ghuzlan so velikem \xc5\xa1tevilu na\xc5\xa1li kalupe s podobnimi bakrenimi palicami iz Maadija.\n_START_SECTION_\nSvetopisemsko izro\xc4\x8dilo\n_START_PARAGRAPH_\nSinajski polotok je bil po svetopisemskem izro\xc4\x8dilu prizori\xc5\xa1\xc4\x8de Pentatevha in drugih delov Stare zaveze, predvsem zgodbe o eksodusu iz Egipta in zaveze z Bogom (Tetragramaton), zgodbe o Mojzesu, ki prejme 10 zapovedi in za\xc4\x8detek osvajanja Kanaana.\n_START_SECTION_\nRimski imperij in obdobje Arabcev\n_START_PARAGRAPH_\nSinajski polotok je bil del rimske province Arabije Petraea, ki jo je ustanovil leta 106 cesar Trajan. Leta 395 je provinca padla pod Bizantinsko cesarstvo. V letih 640 in 642 so Arabci porazili Bizantince v Egiptu in polotok je od tedaj del islamskega sveta.\n_START_SECTION_\nNovej\xc5\xa1a zgodovina\n_START_PARAGRAPH_\nOd 1517-1906 je bil del Osmanskega cesarstva. Leta 1906 je postal del Egipta, ki je bil vazal Osmanskega imperija. Nekaj desetletij po izgradnji Sue\xc5\xa1kega prekopa (1859-1869), je Britanski imperij v zameno za donacije dobil voja\xc5\xa1ke pravice in razglasil v decembru 1914  Egipt s polotokom za britanski protektorat. V januarju 1915 se je za\xc4\x8dela osmanska ofenziva na Sue\xc5\xa1ki prekop. Severni del polotoka je bil predvsem leta 1916 prizori\xc5\xa1\xc4\x8de \xc5\xa1tevilnih bitk, ki so se kon\xc4\x8dale z britansko osvojitvijo Al-Arisha in s tem prosto potjo v Palestino._NEWLINE_29. oktobra 1956 so izraelski vojaki korakali skozi polotok do Sue\xc5\xa1kega prekopa in Sue\xc5\xa1ka kriza je bila na vrhuncu. \xc4\x8cete iz Velike Britanije in Francije - obe dr\xc5\xbeavi sta imeli dol\xc5\xbenost na podlagi nadzora najema Sue\xc5\xa1kega prekopa - so posredovale in posku\xc5\xa1ale prevzeti nadzor nad, od Gamala Abdela Nasserja, 26. julija 1956 podr\xc5\xbeavljenim kanalom. Na politi\xc4\x8dni pritisk ZDA in Sovjetske zveze so se neegiptovske \xc4\x8dete potegnile nazaj in sile Zdru\xc5\xbeenih narodov (UNEF) so postale prve mednarodne mirovne sile ZN name\xc5\xa1\xc4\x8dene na Sinajskem polotoku. V mesecu maju / juniju 1967 se je UNEF umaknil na egiptovski zahtevo._NEWLINE_V \xc5\xa1estdnevni vojni leta 1967 so polotok zasedli, poleg sirske Golanske planote in jordanskega Zahodnem brega, Izraelci. Tako se je Izrael odzval na blokado o\xc5\xbeine Tiran, edini Izraelski dostop do Indijskega oceana, preko Egipta. Gamal Abdel Nasser je prekinil odnose z ZDA in nekaterimi evropskimi dr\xc5\xbeavami, saj so podprli Izrael. Od leta 1973 do leta 1979 je pri\xc5\xa1el na misijo UNEF II. Po campdavidskem dogovoru iz leta 1978 in podpisu izraelsko-egiptovske mirovne pogodbe leta 1979 je bil polotok leta 1982 vrnjen Egiptu. Po koncu UNEF II so 3. avgusta 1981 sledile mednarodne mirovne sile izven ZN, ve\xc4\x8dnacionalne sile in opazovalci (Multinational Force and Observers  - MFO)._NEWLINE_20. februarja 1973 se je zgodila katastrofa, ko je civilno letalo Boeing 727, Libyan Arab Airlines, \xc5\xa1tevilka leta LN 114 iz Tripolija v Kairo, za\xc5\xa1el v pe\xc5\xa1\xc4\x8deni vihar nad voja\xc5\xa1ko cono Sinajskega polotoka, in 18 minut letenja iz Kaira ga je ob 14:04 sestrelil izraelski Phantom. Le dva sta pre\xc5\xbeivela od ve\xc4\x8d kot 100 potnikov._NEWLINE_Tudi v letu 1973, v oktobru, je potekala Jom-kipurska vojna. Sinaj se je zna\xc5\xa1el na pogajalski mizi kot posledica delne vrnitve Egiptu._NEWLINE_\xc5\xa0ele po Camp Davidskem sporazumu in umoru egiptovskega predsednika Anvarja el Sadata, je Izrael leta 1982 vrnil zadnji del Sinajskega polotoka Egiptu. 1989 je sledil tudi Taba pri Eilatu, za katerega so se takrat \xc5\xa1e pogajali._NEWLINE_Naravna bogastva in lega tako ve\xc4\x8dno pogojujejo spor med Egiptom in Izraelom; leta 1979, po campdavidskem sporazumu, so morali Izraelci kon\xc4\x8dno umakniti svoje \xc4\x8dete. Neodvisna mednarodna organizacija MFO \xc5\xa1e danes nadzoruje polotok in skrbi, da se spo\xc5\xa1tuje mirovna pogodba. Misti\xc4\x8dno in na videz nedotaknjeno gorstvo tako skriva v svojih nedrjih \xc5\xa1e 5 milijonov neeksplodiranih min, Italija pa vodi projekt njihovega odstranjevanja.\n_START_SECTION_\nTeroristi\xc4\x8dni napadi\n_START_PARAGRAPH_\n7. oktobra 2004 je eksplodirala pred Hilton Taba in v beduinskim taborom (Moon Island Village) v Nuweibi avtomobil bomba, ubitih je bilo najmanj 34 ljudi. Za napad je bila osumljena teroristi\xc4\x8dna organizacija Al Kaida._NEWLINE_V najve\xc4\x8djem obmorskem letovi\xc5\xa1\xc4\x8du \xc5\xa0arm El \xc5\xa0ejku je bilo vsaj 88 ljudi ubitih in ve\xc4\x8d kot 100 ranjenih, 23. julija 2005 v ve\xc4\x8d teroristi\xc4\x8dnih napadih._NEWLINE_24. aprila leta 2006 je potekal teroristi\xc4\x8dni napad z eksplozijami na treh tesno razporejenih lokacijah v sredi\xc5\xa1\xc4\x8du mesta Dahab. Bilo je okoli 25 mrtvih in mnogo hudo ranjenih. Storilci napadov niso znani.\n_START_SECTION_\nSinajska vstaja\n_START_PARAGRAPH_\n2011 se je na Sinajskem polotoku za\xc4\x8del, najprej kot spremljevalni dogodek egiptovske revolucije, oboro\xc5\xbeen konflikt. Radikalni islamski skrajne\xc5\xbei, ve\xc4\x8dinoma radikalizirani beduini, so opravili vrsto teroristi\xc4\x8dnih napadov na arabski plinovod in policijsko postajo. Potem je egiptovska vojska odgovorila z operacijo Eagle. 5. avgusta 2012 so militantne skupine napadle voja\xc5\xa1ko bazo, ukradle oklepno vozilo in napadle izraelski mejni prehod. Po tem se je za\xc4\x8dela voja\xc5\xa1ka akcija Operation Sinai, ki je bila usmerjena v skrajne\xc5\xbee. Skupaj je bilo ubitih 95-103 ljudi.\n_START_SECTION_\nDostopnost\n_START_PARAGRAPH_\nPomembna cestna povezava je bila v rimskih \xc4\x8dasih Via Maris, ki je potekala vzdol\xc5\xbe obale iz Kaira \xc4\x8dez Pelusium (arabsko Tell el-Farama; staroegip\xc4\x8dansko Senu, Per Amun), al-Arish in Rafah na sever. Druga pomembna cesta je potekala od Heliopolisa do Akabe in se v Egiptu pridru\xc5\xbeila Via Nova Traiana. V 16. stoletju so jo v \xc4\x8dasu vladavine Sulejmana I. zamenjali skozi tako imenovani Tariq al bint, ko si je utrla pot v Meko._NEWLINE_Med prvo svetovno vojno so prodrli osmanski vojaki v Egipt z namenom prekinitve Sue\xc5\xa1kega prekopa. Turki so 1915 podalj\xc5\xa1ali Hed\xc5\xbea\xc5\xa1ko \xc5\xbeeleznico na Sinajski polotok. Potem ko je bil osmanski prodor ustavljen, se je za\xc4\x8dela leta 1916 izgradnja britanske voja\xc5\xa1ke \xc5\xbeeleznice. Delovala je med 1920-1948 kot Palestinska \xc5\xbeeleznica, nato pa kot Egiptovske dr\xc5\xbeavne \xc5\xbeeleznice. Potekala je med al-Qantara do Sue\xc5\xa1kega prekopa in Rafaha. Kmalu po \xc5\xa1estdnevni vojni 1967 je bila opu\xc5\xa1\xc4\x8dena in izraelske okupacijske oblasti so jo razstavile._NEWLINE_Od pristani\xc5\xa1kega mesta Nuweiba na vzhodu vozi eden izmed trajektov Arab Bridge Maritime Company do jordanske Akabe._NEWLINE_Leta 2011 je bilo napovedano, da bo zgrajen most 32 km od rta Nasrani v bli\xc5\xbeini \xc5\xa0arm el \xc5\xa0ejka, do saudsko-arabskega Ras Hamida. _NEWLINE_Turisti lahko dose\xc5\xbeejo letovi\xc5\xa1\xc4\x8da v zalivu Akaba iz mednarodnega letali\xc5\xa1\xc4\x8da v \xc5\xa0arm el \xc5\xa0ejku ali Taba._NEWLINE_Dnevno vozi avtobus iz vzhodne delte med mesti Sharm, at-Tur, sveto Katarino, Dahab, Nuweiba, Taba in Kairom, ne dale\xc4\x8d od ceste, kjer je v oazi Ain Khudra, Nawamis.\n_START_SECTION_\nGospodarstvo\n_START_PARAGRAPH_\nV gospodarski strukturi Sinajskega polotoka prevladuje turizem, poleg veliko manj\xc5\xa1ega obsega rudarstva. Proizvodnja in kmetijstvo igrajo manj\xc5\xa1o vlogo._NEWLINE_2007/08 je bil zgrajen plinovod za zemeljski plin iz severa na ju\xc5\xbeno konico. Na voljo je program EU za spodbujanje polotoka in beduinov (SSRDP).\n_START_SECTION_\nTurizem\n_START_PARAGRAPH_\nNa ju\xc5\xbeni konici polotoka je nekaj turisti\xc4\x8dnih objektov, tako da sta naselje \xc5\xa0arm el \xc5\xa0ejk s \xc5\xa1tevilnimi hoteli in nekdanja ribi\xc5\xa1ka/beduinska vasica Dahab, kjer so koralni grebeni, postala priljubljena turisti\xc4\x8dna to\xc4\x8dka za potaplja\xc4\x8de iz celega sveta. Spadata v narodni park Dahab in Wadi Nabq. Na skrajni ju\xc5\xbeni konici, ki je prav tako bogata s koralnimi grebeni, je nenaseljen narodni park Ras Muhammad. Turizem so pred ve\xc4\x8d kot 20 leti za\xc4\x8deli beduini, ki so znani po svoji gostoljubnosti. Bili so tudi graditelji prvih po\xc4\x8ditni\xc5\xa1kih taborov na obali Rde\xc4\x8dega morja. V zadnjih letih so jih odkrili mednarodni operaterji in drugi globalni akterji, ki gradijo vedno ve\xc4\x8d hotelov. Celo nedokon\xc4\x8dane stavbe so tukaj, ve\xc4\x8dinoma financirane s posojili in potem opu\xc5\xa1\xc4\x8dene zaradi neu\xc4\x8dinkovitosti ali pomanjkanja denarja._NEWLINE_Razlogi za zamrznitev hotelskih letovi\xc5\xa1\xc4\x8d so razli\xc4\x8dni, od slabih nalo\xc5\xbeb do upada turizma zaradi negotovosti pred teroristi\xc4\x8dnimi napadi.\n_START_SECTION_\nSamostan svete Katarine\n_START_PARAGRAPH_\nSamostan svete Katarine le\xc5\xbei ob vzno\xc5\xbeju Mojzesove gore, na vi\xc5\xa1ini 1570 metrov. Je najstarej\xc5\xa1i stalno naseljen in nikoli osvojen samostan na svetu, kamor so \xc5\xbee v 4. stoletju prihajali romarji. Zgrajen je bil v \xc4\x8dasu bizantinskega cesarja Justinijana, kasneje pa so ga ve\xc4\x8dkrat dozidali. \xc5\xa0\xc4\x8diti ga mo\xc4\x8dno obzidje debeline od 1,8 do 2,7 metra in visoko med 9 in 18 metri. Helena, mati bizantinskega cesarja Konstantina, je \xc5\xbee leta 330 na mestu gore\xc4\x8dega grma postavila prvo kapelo. Samostan je bil \xc5\xa1ele v 11. stoletju posve\xc4\x8den kr\xc5\xa1\xc4\x8danski svetnici in mu\xc4\x8denici sveti Katarini._NEWLINE_Samostan je zakladnica cerkvenih in drugih zgodovinskih dokumentov, ki so mu prizana\xc5\xa1ali celo osvajalci. Knji\xc5\xbenica med drugim obsega 5000 knjig in 3000 rokopisov v razli\xc4\x8dnih jezikih in se po obsegu in vrednosti uvr\xc5\xa1\xc4\x8da takoj za vatikansko. Ni odprta za turisti\xc4\x8dni ogled. V cerkvi so med drugimi zanimivostmi razstavljene tudi najstarej\xc5\xa1e ikone na svetu.\n_START_SECTION_\nRudarstvo\n_START_PARAGRAPH_\nSinai Coal Company v Maghara od leta 1996 gradi pod zemljo izkop premoga, ki je bil odkrit leta 1970. Kremen je iz\xc4\x8drpan, znana so neizkori\xc5\xa1\xc4\x8dena nahajali\xc5\xa1\xc4\x8da mangana in urana.'